作者：吴文英
词牌/韵律：浪淘沙慢

paragraphs: 梦仙到、吹笙路杳，度巘云滑。
溪谷冰绡未裂。
金铺昼锁乍掣。
见竹静、梅深春海阔。
有新燕、帘底低说。
念汉履无声跨鲸远，年年谢桥月。
曲折。
折画阑尽日凭热。
半蜃起玲珑楼阁畔，缥缈鸿去绝。
飞絮扬东风，天外歌阕。
睡红醉缬。
还是催、寒食看花时节。
花下苍苔盛罗袜。
银烛短、漏壶易竭。
料池柳、不攀春送别。
倩玉兔、别捣秋香，更醉蹋、千山冷翠飞晴雪。